  Туспуктэм: t.me/dr_bagin Наталия Сильвестрова Ижкарысь кун эм академиын дышетсконнилэн нырысетӥ кивалтӥсезлы Гавриил Стерховлы синпелет пуктӥзы. Памятникез академилэн 90 ар тырмон нуналаз усьтӥзы. Со сярысь Удмуртиысь тазалыкез утёнъя министрлэсь ужзэ быдэсъясь Сергей Багин телеграм-каналаз ивортӥз. Гавриил Стерхов кылем даурлэн 30-тӥ аръёсаз эм академие дышетӥсьёс люказ, дышетсконэз радъяз, озьы ик институтлэсь нырысетӥ юртсэ пуктонэ пыриськиськиз, али со морфологической корпус луэ. « Адямиос кошко, нош соослэн ужъёссы дауръёслы кыле. Та синпелет тодэ вайытэ, макем секыт вал азьло. Милемлы али шуг потэ, тодэ ваёно, кыӵе шуг-секытъёс пыр ортчизы ми понна ужась адямиос. <…> Та синпелет улонзэс секыт но ӟечлыко ужлы сӥзем вань усто эмчиослэн символэз мед луоз »Сергей Багин, Удмуртиысь тазалыкез утёнъя министрлэсь ужзэ быдэсъясь  Тодэ вайытом, Шарканын РСФСР-ысь дано артистлы Григорий Титовлы синпелет усьтӥзы. Тегъёс: Ижыськунэмакадемия синпелет Ижкар Удмуртия  